Vynui, kuriam suteikta registruota kilmės vietos nuoroda „Soave“, gaminti naudojamos vynuogės turi būti užaugintos vietovėje, apimančioje visą šių Veronos provincijoje esančių savivaldybių teritoriją arba jos dalį: Soave, Monteforte d’Alpone, San Martino Buon Albergo, Mezzane di Sotto, Roncà, Montecchia di Crosara, San Giovanni Ilarione, San Bonifacio, Cazzano di Tramigna, Colognola ai Colli, Caldiero, Illasi, Lavagno.

Šios vietovės riba apibrėžiama taip:

Pietuose pradedant nuo vakarų riba prasideda San Martino Buon Albergo gyvenvietėje ir tęsiasi palei nacionalinį kelią Nr. 11 iki San Pjetro. Tada ji pasuka į pietus keliu, vedančiu į Kaldjerą, o nuo ten vingiuoja Rokos ir Gadzo kalnų pakraščiais virš 40 m aukščio taško, tada grįžta prie nacionalinio kelio Nr. 11 ir tęsiasi savivaldybės keliu, kuris per viaduką kerta geležinkelį Milanas–Venecija. Toliau riba sutampa su nacionaliniu keliu Nr. 11 iki tilto per Alponės upę netoli San Bonifačo cukraus fabriko, nuo jo toliau driekiasi keliu per San Lorencą, kol susikerta su greitkeliu Serenissima, kuris savo ruožtu yra vietovės riba San Bonifačo savivaldybėje iki ribos su Vičencos provincija. Ribos linija sutampa su Vičencos provincijos ir Montefortės, Ronkos bei San Džovani Ilarijonės savivaldybių riba iki kelio, kertančio šią provincijos ribą piečiau nuo Madarozos kalno; tada tuo keliu ji eina link San Džovani Ilarijonės pro Derutį, Lovatį, Paludį ir Rosetį, kol pasiekia pirmiau minėtą gyvenvietę; nuo ten ji eina keliu 250 m aukštyje per Čeregį, Fornačę ir Tesarį, vingiuoja palei Munio upelį iki Soejo, o tada tęsiasi iki Trenjago, San Džovani Ilarijonės ir Kacano savivaldybių ribų sankirtos taško. Nuo šio taško riba vingiuoja palei Kacano savivaldybės ribą iki Soraigės; nuo ten ji eina palei kelią, kuris vingiuoja Bastijos kalno šlaitų apačioje, – pirma į šiaurę, o paskui į rytus žemiau Kaze Andreanio. Nuo ten riba tęsiasi palei kelią per Montekija di Krozarą ir pasiekia Albo upę. Susijungusi su keliu, einančiu iš Toločio, riba sukasi į pietus kirsdama 300 m aukščio tašką, kuris yra žemiau Kaza Brustolonio, ir susijungia su keliu, kuris per 326 m aukščio tašką veda į Damį; nuo ten Soavės, Kacano ir Montekijos savivaldybių ribos susikerta 418 m aukščio taške, nuo kurio ribos linija tęsiasi palei Kacano ir Montekijos savivaldybių ribą šiaurės kryptimi, kol už 100 metrų kerta kelią, kuriuo toliau vingiuoja į vakarus iki Kaza Fontana Foros. Tada ji eina tuo keliu į pietus iki Pisolo di Sopros, o paskui keliu per Faelą, vėliau vingiuoja sukdamasi į rytus, kol pasiekia Pisolo di Sotą. Tada ji eina keliu į pietus iki Pisolo di Sopros, o paskui tęsiasi link Pisolo di Soto, kol praeina pro šią gyvenvietę. Ji tęsiasi per Kjaviką, o paskui vingiuoja keliu, vedančiu iš Kacano į Kanovą. Riba pasiekia Kanovos gyvenvietę ir vos tik šiai pasibaigus tęsiasi vakarų kryptimi nuo 84 m aukščio taško iki 73 m aukščio taško, nuvingiuodama už Pisolo ir pasiekdama kooperatinę vyno daryklą (it. Cantina Sociale) (žr. išsamią informaciją A1*). Nuo ten ji pasuka keliu „Via Monti“ ir eina juo iki Kacano.

Ant kelio, Kacano centre (100 m aukštyje), riba pasisuka į vakarus ir driekiasi iki Traminjos upelio, o paskui ima leistis į pietus link tilto kelyje, vedančiame į Ilazį. Ji eina palei kelią į vakarus iki San Kolombano kryžkelės, o tada išilgai kelio iki koplyčios (135 m aukštyje). Riba tęsiasi į pietus (žr. išsamią informaciją A2*) iki Grizio, o tada į rytus, pietus ir vėl į rytus per Kaze Val del Oką ir nusitęsia iki Aukštutinio Čereolo. Riba tęsiasi keliu, vedančiu į Žemutinį Čereolą, o paskui į vakarus vedančiu keliu ir keliu, kuriuo pietvakariuose patenkama į Boka Skalučę, ir pirmiausia tęsiasi keliu į šiaurę, o vėliau keliu, kuris už Pistodzos atveda prie kelio į Ilazį. Ji trumpai tęsiasi šiuo keliu į vakarus (apie 100 metrų), o tada vingiuoja keliu, kuris eina į šiaurę aplink Kaze Tronį, o paskui, vis dar į vakarus tęsiasi keliu, kuris susijungia su keliu, vedančiu į Ilazį. Šiuo keliu riba tęsiasi 250 metrų pietų kryptimi, o tada į vakarus keliu, einančiu į pietus nuo Mormontėjos, maždaug iki kelio, vedančio į Ilazį, 16-ojo kilometro. Ji vingiuoja šiuo keliu pietvakarių kryptimi ir trumpą atkarpą eina palei Ilazio upę. Riba kerta upę ir tęsiasi per Valnogarą, o paskui Montekurto keliu, pirma į vakarus iki sankirtos su keliu „Via Cara“, o tada, vingiuodama įsivaizduojama linija į vakarus, pietus ir vėl į vakarus (žr. išsamią informaciją A3*), ties Aukštutiniu Montekurtu kerta Ilazio savivaldybės ribą. Tada ji tęsiasi palei šią ribą į šiaurę iki taško ties 92 m aukščio žyma, kelyje, vedančiame į Lionę. Riba eina tuo keliu į šiaurę praeidama per Lionę, pro Kaze Spjacį ir ties Leon San Marku pasiekia kelią, kuris šiaurės rytuose ties Kaze Sančiu pakyla į 135 m aukštį. Nuo ten ji apie 300 metrų į vakarus tęsiasi keliu, vedančiu į Fratą, o tada vingiuoja į šiaurę per Fratą, ir į vakarus iki Žemutinės Medzanės. Tada ji tęsiasi į pietus keliu, einančiu aplink Kazonį, Turaną, Val di Medzą, nusidriekia už Bosketo ir ties Vila Alberčiu pasiekia 73 m aukščio tašką. Paskui ji eina į pietvakarius keliu iki Žemutinio Barko, o tada tęsiasi pirma į vakarus, o vėliau į šiaurės vakarus, kol susikerta su keliu, vedančiu į San Bričą. Linija tęsiasi šiuo keliu šiaurės rytų kryptimi iki Kazetos, o tada eina keliu į vakarus nuo kelio, kuris vingiuoja šiek tiek piečiau nuo San Roko ir Kaza Bruzosvietovių, o paskui į pietus palei kelią, kuriuo pravažiavus L’Arkandolę, pasiekiamas San Martino Buon Albergas, kuriame prasidėjo vietovės riba.